འདི་ཡང་ངས་ཚོད་དཔག་བྱས་པ་ཞིག་མིན།ཁོང་གི་བཀའ་མོལ་གནང་ས་དེ་ཏག་ཏག་གནས་ལུགས་མཛོད་ཀྱི་མེད་པའི་དམ་ཚིག་གི་ཆིངས་ཆེན་པོ་བཞི་སྟེ།གནད་དཀྲོལ་བ།འགག་བསྡམས་པ།ཆིངས་སུ་བཅིངས་པ།ལ་བཟླ་བ་སྟེ་བྱར་མེད་ཀྱི་ཆིངས་ཆེན་པོ་བཞིའི་བཞི་པ་ལ་བཟླ་འཆད་པའི་སྐབས་སུ་ཁེལ་ཡོད།དེ་མ་གཏོགས།ཧ་ཤང་གི་ལྟ་བ་མཐོན་པོ་སྤེལ་སྟངས་ཀྱི་ཐད་ནས་ནོར་འཁྲུལ་བྱུང་ཡོད་མེད་ཀློང་ཆེན་པས་རྒྱབ་གཉེར་མཛད་མེད་ལ།དེ་དང་རྫོགས་ཆེན་གཅིག་པ་ཡིན་པ་ནི་དེ་བས་ཀྱང་ཟུར་ཙམ་ཡང་གསུངས་མེད་བཞིན།ཀློང་ཆེན་པས་ཧ་ཤང་གི་ལྟ་བ་འཐད་ལྡན་དུ་ཁས་བླངས་པ་ཙམ་ཞིག་གིས་ཀློང་ཆེན་པས་རྫོགས་ཆེན་ཧ་ཤང་གི་གཞུང་ལུགས་རྩེར་སོན་དུ་ཁས་བླངས་སོང་ཟེར་བ་ནི།ཀླུ་སྒྲུབ་ཀྱིས་གང་ཟག་གི་བདག་མེད་འཐད་ལྡན་དུ་ཁས་བླངས་པ་ཙམ་གྱིས་ཀླུ་སྒྲུབ་ཀྱིས་དབུ་མའི་གཞུང་ནི་བྱེ་བྲག་སྨྲ་བའི་གཞུང་ལུགས་རྩེར་སོན་དུ་ཁས་ལེན་ནོ་ཟེར་བ་དང་འདྲའོ།།